钦定古今图书集成/明伦汇编/官常典/第723卷 > 刘翊
## 钦定古今图书集成/明伦汇编/官常典/第723卷 > 刘翊

按《宋史忠义传》：“翊靖康元年以吉州防御使为真定
府路都钤辖。金人攻广信、保州不克，遂越中山而攻
真定，翊率众昼夜搏战城上，金兵初攻北壁，翊拒之，
乃伪徙攻东城。宣抚使李邈复趣翊往应，越再宿，潜
移攻具，还薄北城，众攀堞而上，城遂陷。邈就执，翊犹
集左右巷战，已而稍亡去，翊顾其弟曰：‘我大将也，其
可受贼戮乎’？”挺身溃围，欲出诸门，已为敌所守，乃之
孙氏山亭中，解绦自缢死。